Ileon

Ileona digestio-aparatuan dagoen heste meharrearen azken zatia da, 4 metro inguruko luzeera eta 2 zentimetrotako diametroa duena. Jeiunoaren ondoren dago, eta heste itsutik balbula iliozekalaren bitartez banatzen da.

Ileonean, B12 bitamina eta behazun gatzak xurgatzen dira. Hestearen alde honetako pHa 7 - 8 artean egon ohi da (neutroa edo zertxobait alkalinoa).

Umekian, ileona zilborrera hodi bitelinoaren bidez dago konektatuta. Gizakietan, kasuen % 3an, hodi hori ez da ixten jaio ondorengo lehen zazpi asteetan. Horrek Meckelen dibertikulua izeneko gaixotasuna sortzen du.

 Kanpo estekak 

Kategoria:Digestio-aparatuaren anatomia